La Policia Local posa en marxa un nou servici d'intèrfon a l'Ajuntament i en la Tinència d'Alcaldia
17 de novembre 2020

![Imagen 1](/media/vc2jwees/78_c_interfono-sagunto.jpg)![Imagen 2](/media/1jppuwpn/78_c_interfono-puerto-de-sagunto.jpg)

La Policia Local de Sagunt ha posat en funcionament un nou servici mitjançant la instal·lació de dos intèrfons amb comunicació permanent i directa amb la Central de Policia Local. Este sistema complementa el servici presencial d'Agents de Policia Local en les dependències de Sagunt i el Port de Sagunt (de 7.30 a 21 h i de 7.30 a 17 h respectivament).

  

Estos intèrfons han sigut instal·lats a l'entrada de les dependències que la Policia Local té a Sagunt i al Port de Sagunt. Al costat dels intèrfons s'ha instal·lat un panell informatiu amb indicació dels horaris de les dependències i les maneres de comunicar-se amb la Policia Local de Sagunt, bé a través de l'intèrfon o dels telèfons 962655884 i 112.

  

Concretament, a Sagunt s'ha instal·lat al carrer d'Abril, al costat de la porta d'accés a la dependència de la Policia Local de l'Ajuntament de Sagunt i al Port de Sagunt s'ha instal·lat en la Tinència d'Alcaldia al costat de la porta d'accés principal. El sistema està format per un intèrfon situat en la via pública al costat de cada dependència de Policia i una pantalla amb càmera en la Central de Policia, d'esta manera, la Policia podrà veure la imatge del sol·licitant i així podrà prestar-li una millor atenció.

  

La posada en marxa d’este servici ha permés millorar l'organització interna de la Policia Local, reorganitzant els seus efectius per donar un major servici en àrees que són més necessàries, alhora que permetrà que durant les 24 hores del dia, tots els dies de l'any, qualsevol ciutadana o ciutadà que necessite de qualsevol tipus d'atenció, servici o ajuda de la Policia Local, tinga una comunicació directa i efectiva des del moment que prema el botó, la qual cosa redundarà en un major acostament del servici de Policia, la resolució de qualsevol dubte o la mobilització de patrulles d'una manera immediata per prestar l'ajuda que necessiten.

  

Este servici possibilitarà que qualsevol persona que no tinga vehicle, accés a les noves tecnologies, telèfons o que necessite d'una ajuda immediata, puga contactar d'una manera fàcil i eficaç amb la Policia Local a qualsevol hora del dia i de l'any.​

*   [](http://www.facebook.com/sharer.php?u=https://aytosagunto.es/va/actualitat/la-policia-local-posa-en-marxa-un-nou-servici-d-interfon-a-l-ajuntament-i-en-la-tinencia-d-alcaldia/ "Facebook")
*   [](http://twitter.com/share?url=https://aytosagunto.es/va/actualitat/la-policia-local-posa-en-marxa-un-nou-servici-d-interfon-a-l-ajuntament-i-en-la-tinencia-d-alcaldia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-local-posa-en-marxa-un-nou-servici-d-interfon-a-l-ajuntament-i-en-la-tinencia-d-alcaldia/ "Linked In")
*   [](mailto:?body=https://aytosagunto.es/va/actualitat/la-policia-local-posa-en-marxa-un-nou-servici-d-interfon-a-l-ajuntament-i-en-la-tinencia-d-alcaldia/)